《贺新郎 送湘芷大弟南归就婚蒋氏，吉期适新正望后一日也》
清代·李佩金

香绾同心篆。趁明蟾、良宵二八，芳梅初绽。绣仗纱笼行婀娜，是芳笙歌凤管。

正璧月、琼枝潋滟。迎得青溪人似玉，喜璇闰、合卺鸳鸯宴。

红烛底、人争看。

萧郎自是神仙眷。倚屏山、衣香钏韵，几回偷盼。恼乱灯花摇不定，斜映檀腮半面。

听莲漏、穿花三转。明日绿窗拈彩笔，对芙蓉、商略眉深浅。

携翠袖、整金钿。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。